
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ХУЛА СТРОИТЕЛЬСТВИН 
ӖҪ-ХӖЛНЕ ЙӖРКЕЛЕССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья 
Чӑваш Республикин "Чӑваш Республикинче хула строительствин ӗҫ-хӗлне йӗркелесси ҫинчен" 2007 ҫулхи ҫӗртме уйӑхӗн 4-мӗшӗнчи 11 №-лӗ саккунне (Чӑваш Республикин Патшалӑх Канашӗн ведомоҫӗсем, 2007, 73 №; 2008, 77 №; 2009, 80 №; 2010, 85 №; 2011, 91 №; 2012, 94 №; Чӑваш Республикин Саккунӗсен пуххи, 2013, 7, 12 №-сем; 2014, 12 №; 2015, 9 №; 2016, 3, 12 №-сем; 2017, 7, 11 №-сем; "Республика" хаҫат, 2018, авӑн уйӑхӗн 
26-мӗшӗ; 2019, ҫу уйӑхӗн 15-мӗшӗ; 2020, ака уйӑхӗн 29-мӗшӗ, юпа уйӑхӗн 28-мӗшӗ; 2021, ака уйӑхӗн 30-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ; "право21.рф" сеть кӑларӑмӗ, 2022, чӳк уйӑхӗн 22-мӗшӗ, 0000000000000251 №; "Республика" хаҫат, 2023, чӳк уйӑхӗн 8-мӗшӗ; 2024, ака уйӑхӗн 10-мӗшӗ) ҫакӑн пек улшӑнусем кӗртес:
1) 4 статьяра:
а) 2-мӗш пунктра "патшалӑх влаҫӗн ӗҫ тӑвакан чи аслӑ органӗсемпе" сӑмахсене "ӗҫ тӑвакан чи аслӑ органӗсемпе" сӑмахсемпе улӑштарас;
ӑ) 21-мӗш пунктра "патшалӑх влаҫӗн ӗҫ тӑвакан чи аслӑ органӗсемпе" сӑмахсене "ӗҫ тӑвакан чи аслӑ органӗсемпе" сӑмахсемпе улӑштарас;
б) ҫакӑн пек ҫырса 93-мӗш пункт хушса хурас:
"93) Чӑваш Республикин Сӗнтӗрвӑрри муниципаллӑ округӗн, Чӑваш Республикин Муркаш муниципаллӑ округӗн, Чӑваш Республикин Ҫӗрпӳ муниципаллӑ округӗн, Чӑваш Республикин Шупашкар муниципаллӑ округӗн, Чӑваш Республикин Ҫӗнӗ Шупашкар хули хула округӗн тата Чӑваш Республикин Шупашкар хули хула округӗн вырӑнти хӑй тытӑмлӑх органӗсен хула строительствин ӗҫ-хӗлӗ енӗпе пурнӑҫламалли уйрӑм полномочийӗсене, вӗсене Раҫҫей Федерацийӗн Хула строительствин кодексӗпе муниципаллӑ округсен, хула округӗсен вырӑнти хӑй тытӑмлӑх органӗсен полномочийӗсен шутне кӗртнӗ, Чӑваш Республикин "Хула строительствин ӗҫ-хӗлӗ енӗпе пурнӑҫламалли уйрӑм полномочисене Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсем тата Чӑваш Республикин патшалӑх влаҫӗн органӗсем хушшинче ҫӗнӗрен пайласси ҫинчен" 2024 ҫулхи юпа уйӑхӗн 9-мӗшӗнчи 57 №-лӗ саккунӗпе килӗшӳллӗн пурнӑҫлать;";
2) 51 статьян 2-мӗш пайӗнче:
а) 1-мӗш пунктра:
иккӗмӗш абзаца ҫакӑн пек ҫырса хурас: 
"проектпа пӑхнӑ груз турттармалли калӑпӑшӗ талӑкне 30 пин тоннӑран сахалрах шайпа танлашакан пурте усӑ курман чукун ҫулсене, пурте усӑ курман чукун ҫулсене технологилле ҫыхӑнтарнӑ чухне тӑвакан тата (е) юсаса ҫӗнетекен чукун ҫул станцийӗсене, чукун ҫул вокзалӗсене;";
виҫҫӗмӗш абзац хӑйӗн вӑйне ҫухатнӑ тесе йышӑнас;
тӑваттӑмӗш абзацра "вертолет площадкисене" сӑмахсене "Чӑваш Республикин патшалӑх харпӑрлӑхӗнче шутланакан вертодромсене" сӑмахсемпе улӑштарас;
пиллӗкмӗш абзацра "комплексӗсене," сӑмаха "проектпа пӑхнӑ груз тиесе пушатмалли калӑпӑшӗ ҫулталӑкне 500 пин тоннӑран сахалрах шайпа танлашакан, грузсене пӗр транспортран тепӗр транспорта тиесе пушатакан центрӗсене тата" сӑмахсемпе улӑштарас;
ӑ) 2-мӗш пункта ҫакӑн пек ҫырса хурас: 
"2) Федерацин "Раҫҫей Федерацийӗнчи автомобиль ҫулӗсем ҫинчен тата ҫул-йӗр ӗҫӗ-хӗлӗ ҫинчен тата Раҫҫей Федерацийӗн уйрӑм саккунӗсен акчӗсене улшӑнусем кӗртесси ҫинчен" 2007 ҫулхи чӳк уйӑхӗн 8-мӗшӗнчи 257-ФЗ №-лӗ саккунӗн 5 статйипе килӗшӳллӗн автомобиль ҫулӗсен тӗп ҫул-йӗр тытӑмне кӗрекен пурте усӑ куракан автомобиль ҫулӗсен переченьне кӗртмен регион е муниципалитетсем хушшинчи пӗлтерӗшлӗ автомобиль ҫулӗсене;";
б) 4-мӗш тата 5-мӗш пунктсене ҫакӑн пек ҫырса хурас:
"4) вӗренӳ сферине кӗрекеннисене:
Чӑваш Республикин пӗтӗмӗшле пӗлӳ паракан патшалӑх организацийӗсем, Чӑваш Республикин хушма пӗлӳ паракан патшалӑх организацийӗсем (кадет шкулӗ, сывлӑх тӗлӗшӗнчен хавшак ачасене вӗрентекен шкул, сывлӑх тӗлӗшӗнчен хавшак ачасен интернат шкулӗ, ачасене хушма пӗлӳ паракан центр) вырнаҫнӑ (вӗсен территорийӗнче вырнаҫнӑ) объектсене;
Чӑваш Республикин професси пӗлӗвӗ паракан патшалӑх вӗренӳ организацийӗсем, Чӑваш Республикин професси енӗпе хушма пӗлӳ паракан патшалӑх вӗренӳ организацийӗсем (училище, колледж, техникум) вырнаҫнӑ (вӗсен территорийӗнче вырнаҫнӑ) объектсене;
Чӑваш Республикин патшалӑх вӗренӳ организацйӗсен тата вӗсен филиалӗсен общежитийӗсен ҫурчӗсене, аслӑ пӗлӳ паракан вӗренӳ организацийӗсемсӗр пуҫне;
5) сывлӑх сыхлавӗ тата социаллӑ пулӑшу парас ӗҫ сферине кӗрекеннисене:
медицина пулӑшӑвне (санаторипе курорт пулӑшӑвӗсӗр пуҫне) стационар условийӗсенче паракан Чӑваш Республикин патшалӑхӑн сиплевпе профилактика медицина организацийӗсене, вӗсен тытӑмӗнчи уйрӑм тӑран пайсене (больница (ҫав шутра ача-пӑча больници), госпиталь, хоспис, вырӑнпа выртакансене медицина сестрисем пӑхса тӑракан ҫурт (больница);
медицина пулӑшӑвне амбулатори тата (е) кӑнтӑрлахи стационар условийӗсенче паракан Чӑваш Республикин патшалӑхӑн сиплевпе профилактика медицина организацийӗсене (поликлиника (ҫав шутра ача-пӑча поликлиники), стоматологи поликлиники (ҫав шутра ача-пӑча стоматологи поликлиники), хӗрарӑм консультацийӗ);
Чӑваш Республикин патшалӑхӑн уйрӑм йышши медицина организацийӗсене (медицинӑпа социаллӑ пурнӑҫ экспертизин бюровӗ, медицина статистикин бюровӗ, патологипе анатоми бюровӗ, суд-медицина экспертизин бюровӗ, лабораторисем);
донор юнне тата (е) унӑн компоненчӗсене хатӗрлес, упрас енӗпе ӗҫлекен Чӑваш Республикин патшалӑх медицина организацийӗсене (юн яракан станцисем);
малтанхи медицинӑпа санитари пулӑшӑвне паракан Чӑваш Республикин патшалӑхӑн медицина организацийӗсене, вӗсен тытӑмӗнчи уйрӑм тӑран пайсене (врач амбулаторийӗ, пӗтӗмӗшле практика врачӗн (ҫемье медицинин) центрӗ (офисӗ), фельдшерпа акушер пункчӗ, фельдшер пункчӗ);
васкавлӑ медицина пулӑшӑвӗ паракан Чӑваш Республикин патшалӑх медицина организацийӗсене, вӗсен тытӑмӗнчи уйрӑм тӑран пайсене (васкавлӑ медицина пулӑшӑвӗ паракан медицина организацийӗсем – васкавлӑ медицина пулӑшӑвӗн станцийӗсем);
Чӑваш Республикинчи патшалӑхӑн фармацевтика организацийӗсене (аптекӑсем);
санаторипе курорт объекчӗсене (санаторисем), вӗсене вырнаҫтарассине Чӑваш Республикин патшалӑх программисемпе пӑхса хӑварнӑ е вӗсене тӑвасси ҫинчен калакан йышӑнӑва Чӑваш Республикин патшалӑх влаҫӗн органӗсем тунӑ;
Чӑваш Республикин патшалӑх влаҫӗн органӗсене пӑхӑнса тӑракан социаллӑ пурнӑҫпа сывлӑха ҫирӗплетмелли центрсене;
халӑхӑн социаллӑ ыйтӑвӗсене тивӗҫтерекен Чӑваш Республикин патшалӑх организацийӗсене тата объекчӗсене, ҫав шутра тӑлӑх ачасен тата ашшӗ-амӑшӗн асӑрхавӗсӗр юлнӑ ачасен организацийӗсене, социаллӑ пурнӑҫпа реабилитаци центрӗсене, ватӑ ҫынсемпе инвалидсен социаллӑ ыйтӑвӗсене тивӗҫтерекен центрсене, халӑха ӗҫпе тивӗҫтерекен службӑсене, Чӑваш Республикин социаллӑ пулӑшу паракан ытти объекчӗсене (вӗсене туса хурасси ҫинчен Чӑваш Республикин патшалӑх влаҫӗн органӗсем йышӑну тунӑ);";
в) 9-мӗш пункт хӑйӗн вӑйне ҫухатнӑ тесе йышӑнас;
г) 10-мӗш пунктра:
иккӗмӗш абзацра "110 (150) кВ" сӑмахсене "110 кВ, Раҫҫей Федерацийӗн территорине планламалли схемӑсенче кӑтартмалли электричество парса тӑракан линисемсӗр пуҫне" сӑмахсемпе улӑштарас;
тӑваттӑмӗш абзацра "110 (150) кВ" сӑмахсене "110 кВ, Раҫҫей Федерацийӗн территорине планламалли схемӑсенче кӑтартмалли подстанцисемсӗр пуҫне" сӑмахсемпе улӑштарас;
3) 10 статьяра:
а) 61-мӗш пайра:
иккӗмӗш предложенине "халӑх пурӑнакан вырӑнсен чиккисен (ҫав шутра йӗркеленекен ял-хула чиккисен) карттисенче кӑтартакан, тӗп плансене (малалла тивӗҫлӗн – уйрӑм муниципаллӑ пӗрлӗхӗн тӗп планӗ, уйрӑм муниципаллӑ пӗрлӗх), Чӑваш Республикин Сӗнтӗрвӑрри муниципаллӑ округӗн, Чӑваш Республикин Муркаш муниципаллӑ округӗн, Чӑваш Республикин Ҫӗрпӳ муниципаллӑ округӗн, Чӑваш Республикин Шупашкар муниципаллӑ округӗн, Чӑваш Республикин Ҫӗнӗ Шупашкар хули хула округӗн тата Чӑваш Республикин Шупашкар хули хула округӗн территорийӗсем тӗлӗшпе Чӑваш Республикин "Хула строительствин ӗҫ-хӗлӗ енӗпе пурнӑҫламалли уйрӑм полномочисене Чӑваш Республикин муниципаллӑ уйрӑм пӗрлӗхӗсен вырӑнти хӑй тытӑмлӑх органӗсем тата Чӑваш Республикин патшалӑх влаҫӗн органӗсем хушшинче ҫӗнӗрен пайласси ҫинчен" 2024 ҫулхи юпа уйӑхӗн 9-мӗшӗнчи 57 №-лӗ саккунӗн 4 статйин 4-мӗш пайӗн положенийӗсене шута илсе туса хатӗрлекен тӗп плансемсӗр пуҫне, кӗртекен" сӑмахсем хушса хурас; 
ҫакӑн пек ҫырса абзац хушса хурас:
"Полномочиллӗ орган ҫавӑн пекех халӑх пурӑнакан вырӑнсен чиккисен (ҫав шутра йӗркеленекен ял-хула чиккисен) карттисенче кӑтартакан, уйрӑм муниципаллӑ пӗрлӗхсен тӗп планӗсене кӗртекен халӑх пурӑнакан вырӑнсен чиккисен текст сӑнлавне туса хатӗрлеме пултарать.";
ӑ) 12-мӗш пая "муниципалитет" сӑмах хыҫҫӑн "(патшалӑх)" сӑмах хушса хурас;
б) 13-мӗш пая ", уйрӑм муниципаллӑ пӗрлӗхсен тӗп планӗсен проекчӗсемсӗр пуҫне" сӑмахсем хушса хурас;
в) ҫакӑн пек ҫырса 131-мӗш пай хушса хурас:
"131. Уйрӑм муниципаллӑ пӗрлӗхӗн тӗп планӗн проектне туса хатӗрленӗ чухне текст материалӗсен, карттӑсен содержанине, йышне проекта хатӗрлекенӗ патшалӑх заказчикӗпе туса хатӗрлекен проектӑн уйрӑмлӑхӗсене шута илсе калаҫса килӗшнӗ тӑрӑх тӳрлетӳсем кӗртме пултарать.";
4) 101 статьян 2-мӗш пайӗнче:
а) 2-мӗш пунктӑн тӑваттӑмӗш абзацӗ хӑйӗн вӑйне ҫухатнӑ тесе йышӑнас;
ӑ) 4-мӗш пунктра:
виҫҫӗмӗш абзацра "спорт енӗпе хатӗрлекен муниципаллӑ центрсен," сӑмахсене кӑларса пӑрахас;
вун пӗрмӗш абзац хӑйӗн вӑйне ҫухатнӑ тесе йышӑнас;
б) 7-мӗш пунктӑн иккӗмӗш абзацӗ хӑйӗн вӑйне ҫухатнӑ тесе йышӑнас;
в) 9-мӗш пункт хӑйӗн вӑйне ҫухатнӑ тесе йышӑнас;
5) 11 статьяра:
а) 1-мӗш пая "улшӑнусем" сӑмах хыҫҫӑн ", уйрӑм муниципаллӑ пӗрлӗхӗн тӗп планӗн проектне туса хатӗрлесси ҫинчен калакан йышӑнусӑр, ҫавӑн пекех унта улшӑнусем кӗртмелли сӗнӳсене туса хатӗрлесси ҫинчен калакан йышӑнусӑр пуҫне," сӑмахсем хушса хурас;
ӑ) ҫакӑн пек ҫырса 11-мӗш пай хушса хурас: 
"11. Уйрӑм муниципаллӑ пӗрлӗхӗн тӗп планӗн проектне туса хатӗрлесси ҫинчен калакан йышӑнӑва, ҫавӑн пекех унта улшӑнусем кӗртмелли сӗнӳсене туса хатӗрлесси ҫинчен калакан йышӑнӑва полномочиллӗ орган тӑвать.";
б) 2-мӗш пайра "хула округӗн" сӑмахсем хыҫҫӑн ", уйрӑм муниципаллӑ пӗрлӗхсен вырӑнти администрацийӗсемсӗр пуҫне," сӑмахсем хушса хурас, "патшалӑх" сӑмаха "муниципалитет" сӑмахпа улӑштарас;
в) ҫакӑн пек ҫырса 21-мӗш пай хушса хурас:
"21. Уйрӑм муниципаллӑ пӗрлӗхӗн тӗп планӗн проектне е унта улшӑнусем кӗртесси ҫинчен калакан проекта полномочиллӗ орган хӑй тӗллӗн туса хатӗрлет е тата вӗсене Раҫҫей Федерацийӗн патшалӑх тата муниципалитет нушисем валли таварсем, ӗҫсем, пулӑшу ӗҫӗсем туянас енӗпе контракт тытӑмӗ ҫинчен калакан саккунӗсемпе килӗшӳллӗн тунӑ патшалӑх контрактне тӗпе хурса вӑл явӑҫтаракан ытти сӑпатсем туса хатӗрлеҫҫӗ.";
г) 7-мӗш пая "тӗп планӗн" сӑмахсем хыҫҫӑн ", уйрӑм муниципаллӑ пӗрлӗхӗн тӗп планӗн проекчӗсӗр пуҫне," сӑмахсем хушса хурас;
д) ҫакӑн пек ҫырса 71-мӗш пай хушса хурас:
"71. Интересленекен ҫынсем уйрӑм муниципаллӑ пӗрлӗхӗн тӗп планӗн проекчӗ тӗлӗшпе хӑйсен сӗнӗвӗсене полномочиллӗ органа тӑратма пултараҫҫӗ.";
е) 10-мӗш пайра "муниципаллӑ пӗрлӗхӗн вырӑнти администрацийӗн пуҫлӑхне" сӑмахсене "муниципаллӑ пӗрлӗхсен вырӑнти администрацийӗсен пуҫлӑхӗсене, уйрӑм муниципаллӑ пӗрлӗхсен вырӑнти администрацийӗсен пуҫлӑхӗсемсӗр пуҫне," сӑмахсем хушса хурас;
ӗ) ҫакӑн пек ҫырса 101-мӗш пай хушса хурас:
"101. Раҫҫей Федерацийӗн саккунӗсемпе килӗшӳллӗн Раҫҫей Федерацийӗн патшалӑх влаҫӗн органӗсем, Чӑваш Республикин патшалӑх влаҫӗн органӗсем, Чӑваш Республикинчи вырӑнти хӑй тытӑмлӑх органӗсем, интересленекен уйрӑм ҫынсем тата юридически сӑпатсем полномочиллӗ органа уйрӑм муниципаллӑ пӗрлӗхӗн тӗп планне улшӑнусем кӗртесси ҫинчен калакан сӗнӳсем тӑратма пултараҫҫӗ.";
ж) 11-мӗш пая "хула округӗн вырӑнти администрацийӗ" сӑмахсем хыҫҫӑн ", уйрӑм муниципаллӑ пӗрлӗхсен вырӑнти администрацийӗсемсӗр пуҫне," сӑмахсем хушса хурас.";
з) ҫакӑн пек ҫырса 111-мӗш пай хушса хурас: 
"111. Уйрӑм муниципаллӑ пӗрлӗхӗн тӗп планне улшӑнусем кӗртесси ҫинчен калакан сӗнӳсене илнӗ кунран пуҫласа вӑтӑр кун хушшинче полномочиллӗ орган асӑннӑ сӗнӳсене тӑратнӑ субъекта ҫирӗплетнӗ йышӑну ҫинчен пӗлтерекен информацие ярса парать, унта уйрӑм муниципаллӑ пӗрлӗхӗн тӗп планне улшӑнусем кӗртесси ҫинчен калакан йышӑну проектне туса хатӗрлемелли сроксене, ӗҫсене укҫа-тенкӗпе тивӗҫтермелли условисене, пӗрле туса хатӗрлесси тата пӗрле укҫа-тенкӗ уйӑрасси ҫинчен калакан сӗнӳсене, ӗҫсене йӗркелемелли ытти ыйтусене палӑртса уҫӑмлатаҫҫӗ, е ҫирӗплетсе панӑ хирӗҫленине тӑратать."; 
и) 131-мӗш пая "Чӑваш Республикин Министрсен Кабинечӗпе" сӑмахсем хыҫҫӑн ", полномочиллӗ органпа (енчен те уйрӑм муниципаллӑ пӗрлӗхсен тӗп планӗсене кӗртекен, халӑх пурӑнакан вырӑнсен чиккисен (ҫав шутра йӗркеленекен ял-хула чиккисен) карттисенче кӑтартакан халӑх пурӑнакан вырӑн (халӑх пурӑнакан вырӑнсен) чиккисем ҫӗр лаптӑкӗсен чиккисем урлӑ иртнине пӗтермелле пулсан)" сӑмахсем хушса хурас;
6) 14 статьян 1-мӗш пайне "Чӑваш Республикинче пурӑнакан халӑхӑн республика пӗлтерӗшлӗ ытти объекчӗсемпе" сӑмахсем хыҫҫӑн ", пушар деповӗн ҫурчӗсемпе" сӑмахсем хушса хурас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ
[bookmark: _GoBack]21 №

image1.png




